CELEX: 32018R1032
Language: bg
Date: 2018-07-20 00:00:00
Title: Регламент за изпълнение (ЕС) 2018/1032 на Комисията от 20 юли 2018 година за разрешаване на разширяването на употребата на масло от микроводорасли Schizochytrium sp. като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията (Текст от значение за ЕИП.)

23.7.2018   
            
            
               BG
            
            
               Официален вестник на Европейския съюз
            
            
               L 185/9
            
         РЕГЛАМЕНТ ЗА ИЗПЪЛНЕНИЕ (ЕС) 2018/1032 НА КОМИСИЯТА
   от 20 юли 2018 година
   за разрешаване на разширяването на употребата на масло от микроводорасли Schizochytrium sp. като нова храна съгласно Регламент (ЕС) 2015/2283 на Европейския парламент и на Съвета и за изменение на Регламент за изпълнение (ЕС) 2017/2470 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2015/2283 на Европейския парламент и на Съвета от 25 ноември 2015 г. относно новите храни, за изменение на Регламент (ЕС) № 1169/2011 на Европейския парламент и на Съвета и за отмяна на Регламент (ЕО) № 258/97 на Европейския парламент и на Съвета и на Регламент (ЕО) № 1852/2001 на Комисията (1), и по-специално член 12 от него,
   като има предвид, че:
   
               (1)
            
            
               В Регламент (ЕС) 2015/2283 се предвижда, че само новите храни, разрешени и включени в списъка на Съюза, могат да бъдат пуснати на пазара в рамките на Съюза.
            
         
               (2)
            
            
               По силата на член 8 от Регламент (ЕС) 2015/2283 беше приет Регламент за изпълнение (ЕС) 2017/2470 на Комисията (2), с който се изготвя списък на Съюза на разрешените нови храни.
            
         
               (3)
            
            
               В съответствие с член 12 от Регламент (ЕС) 2015/2283 Комисията трябва да вземе решение за разрешаването и за пускането на пазара на Съюза на нова храна, както и за актуализирането на списъка на Съюза.
            
         
               (4)
            
            
               С Решение за изпълнение (ЕС) № 463/2014 на Комисията (3) се разрешава, в съответствие с Регламент (ЕО) № 258/97 на Европейския парламент и на Съвета (4) относно новите храни и новите хранителни съставки, пускането на пазара на масло, съдържащо докозахексаенова киселина (DHA) от микроводорасли Schizochytrium sp., като нова хранителна съставка за употреба в някои храни, храни, предназначени за използване при нискокалорични хранителни режими за намаляване на телесното тегло, диетични храни за специални медицински цели, други храни за специфична хранителна употреба по смисъла на определението в Директива 2009/39/ЕО на Европейския парламент и на Съвета (5) (с изключение на храните за кърмачета и преходните храни) и хранителни добавки.
            
         
               (5)
            
            
               С Решение за изпълнение (ЕС) 2015/545 на Комисията (6) се разрешава, в съответствие с Регламент (ЕО) № 258/97, пускането на пазара на масло, съдържащо докозахексаенова киселина (DHA), от друг щам на микроводорасли Schizochytrium sp. (ATCC PTA 9695), като нова хранителна съставка за употреба в някои храни, включително храни за кърмачета и преходни храни, преработени храни на зърнена основа и детски храни за кърмачета и малки деца.
            
         
               (6)
            
            
               На 21 ноември 2016 г. дружеството Mara Renewables Corporation подаде до компетентния орган на Обединеното кралство заявление за разширяване на употребата на масло, произведено от различен щам на микроводорасли Schizochytrium sp. (щам Т18), по смисъла на член 1, параграф 2, буква г) от Регламент (ЕО) № 258/97. В заявлението бе поискано маслото от посочения щам Т18 на Schizochytrium sp. да се използва за всички храни, разрешени с решения за изпълнение (ЕС) № 463/2014 и (ЕС) 2015/545, и да се разшири употребата му, така че да обхване плодови и зеленчукови пюрета.
            
         
               (7)
            
            
               На 10 януари 2017 г. дружеството Mara Renewables Corporation уведоми Комисията, че пуска на пазара на Съюза новата хранителна съставка „масло от микроводорасли Schizochytrium sp.“, произведено с щам Т18, съгласно член 5 от Регламент (ЕО) № 258/97. Дружеството възнамеряваше да използва посочената нова хранителна съставка във всички храни, разрешени преди това с Решение за изпълнение (ЕС) № 463/2014.
            
         
               (8)
            
            
               На 22 септември 2017 г. дружеството Nutraveris уведоми Комисията, че пуска на пазара на Съюза новата хранителна съставка „масло от микроводорасли Schizochytrium sp.“, произведено с щам Т18, съгласно член 5 от Регламент (ЕО) № 258/97. Дружеството възнамеряваше да използва посочената нова хранителна съставка във всички храни, разрешени преди това с решения за изпълнение (ЕС) № 463/2014 и (ЕС) 2015/545.
            
         
               (9)
            
            
               На 23 октомври 2017 г. дружеството BASF уведоми Комисията, че пуска на пазара на Съюза новата хранителна съставка „масло от микроводорасли Schizochytrium sp.“, произведено с щам Т18, съгласно член 5 от Регламент (ЕО) № 258/97. Дружеството възнамеряваше да използва посочената нова хранителна съставка във всички храни, разрешени преди това с решения за изпълнение (ЕС) № 463/2014 и (ЕС) 2015/545.
            
         
               (10)
            
            
               В съответствие с член 35, параграф 1 от Регламент (ЕС) 2015/2283 всяко заявление за пускане на нова храна на пазара в рамките на Съюза, подадено до държава членка в съответствие с член 4 от Регламент (ЕО) № 258/97 и по което не е взето окончателно решение преди 1 януари 2018 г., се разглежда като заявление, подадено съгласно Регламент (ЕС) 2015/2283.
            
         
               (11)
            
            
               Заявлението за разширяване на употребата на масло от микроводорасли от вид Schizochytrium sp., щам T18, беше подадено до държава членка в съответствие с член 4 от Регламент (ЕО) № 258/97 и за него са изпълнени и изискванията, установени в Регламент (ЕС) 2015/2283.
            
         
               (12)
            
            
               На 6 октомври 2017 г. компетентният орган на Обединеното кралство представи своя доклад за първоначална оценка. В него той стигна до заключението, че разширяването на употребата на масло от микроводорасли Schizochytrium sp., щам T18, отговаря на установените в член 3, параграф 1 от Регламент (ЕО) № 258/97 критерии за нова храна.
            
         
               (13)
            
            
               На 7 октомври 2017 г. Комисията препрати доклада за първоначална оценка на другите държави членки. Бяха представени коментари от другите държави членки в 60-дневния срок, установен в член 6, параграф 4, първа алинея от Регламент (ЕО) № 258/97, които потвърдиха заключенията от първоначалната оценка.
            
         
               (14)
            
            
               Първоначалните заключения от доклада дават достатъчно основание да се твърди, че разширяването на употребата на масло от микроводорасли Schizochytrium sp., щам T18, отговаря на изискванията на член 12, параграф 1 от Регламент (ЕС) 2015/2283.
            
         
               (15)
            
            
               С Регламент (ЕС) № 1308/2013 на Европейския парламент и на Съвета (7) за установяване на обща организация на пазарите на селскостопански продукти се определят изисквания за селскостопански продукти, по-специално мляко и млечни продукти. Разширяването на употребата на богато на DHA масло от микроводорасли Schizochytrium sp., щам T18, следва да бъде разрешено, без да се засягат разпоредбите на посочения регламент.
            
         
               (16)
            
            
               С Директива 2002/46/ЕО на Европейския парламент и на Съвета (8) се определят изискванията относно хранителните добавки. Разширяването на употребата на масло от микроводорасли Schizochytrium sp., щам T18, следва да бъде разрешено, без да се засягат разпоредбите на посочената директива.
            
         
               (17)
            
            
               С Регламент (ЕС) № 609/2013 на Европейския парламент и на Съвета (9) се установяват изисквания относно храните, предназначени за кърмачета и малки деца, храните за специални медицински цели и заместителите на целодневния хранителен прием за регулиране на телесното тегло. Разширяването на употребата на масло от микроводорасли Schizochytrium sp., щам T18, следва да бъде разрешено, без да се засягат разпоредбите на посочения регламент.
            
         
               (18)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Вписването в списъка на Съюза с разрешени нови храни, предвиден в член 8 от Регламент (ЕС) 2015/2283, което се отнася до масло от микроводорасли Schizochytrium sp. (T18), се изменя, както е посочено в приложението към настоящия регламент.
   Вписването в списъка на Съюза, посочено в първата алинея, включва условията за употреба и изискванията за етикетиране, определени в приложението към настоящия регламент.
   Разрешението, предвидено в настоящия член, не засяга разпоредбите на Регламент (ЕС) № 1308/2013, Директива 2002/46/ЕО и Регламент (ЕС) № 609/2013.
   Член 2
   Приложението към Регламент за изпълнение (ЕС) 2017/2470 се изменя в съответствие с приложението към настоящия регламент.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 327, 11.12.2015 г., стр. 1.
   
      (2)  ОВ L 351, 30.12.2017 г., стр. 72.
   
      (3)  ОВ L 209, 16.7.2014 г., стр. 55.
   
      (4)  ОВ L 43, 14.2.1997 г., стр. 1.
   
      (5)  ОВ L 124, 20.5.2009 г., стр. 56.
   
      (6)  ОВ L 90, 2.4.2015 г., стр. 7.
   
      (7)  ОВ L 347, 20.12.2013 г., стр. 671.
   
      (8)  ОВ L 183, 12.7.2002 г., стр. 51.
   
      (9)  ОВ L 181, 29.6.2013 г., стр. 181.
   
      ПРИЛОЖЕНИЕ
      В приложението към Регламент за изпълнение (ЕС) 2017/2470 вписването за „Масло от Schizochytrium sp. (T18)“ в таблица 1 (Разрешени нови храни) се заменя със следното:
      
         
                     Разрешена нова храна
                  
                  
                     Условия, при които новата храна може да се употребява
                  
                  
                     Допълнителни специфични изисквания за етикетиране
                  
                  
                     Други изисквания
                  
               
                     „Масло от Schizochytrium sp. (T18)
                     
                  
                  
                     
                        Посочена категория храни
                     
                  
                  
                     
                        Максимални нива
                     
                  
                  
                     Означението на новата храна при етикетиране на хранителните продукти, в които се съдържа, е „Масло от микроводорасли Schizochytrium sp.“.“
                  
                  
                      
                  
               
                     Млечни продукти, с изключение на напитки на млечна основа
                  
                  
                     200 mg/100 g или 600 mg/100 g за продукти от сирене
                  
               
                     Млечни аналози, с изключение на напитки
                  
                  
                     200 mg/100 g или 600 mg/100 g за аналози на продукти от сирене
                  
               
                     Мазнини за мазане и заливки
                  
                  
                     600 mg/100 g
                  
               
                     Зърнени закуски
                  
                  
                     500 mg/100 g
                  
               
                     Хранителни добавки по смисъла на определението в Директива 2002/46/ЕО
                  
                  
                     250 mg DHA/ден за населението като цяло
                  
               
                     450 mg DHA/ден за бременни жени и кърмачки
                  
               
                     Заместители на целодневния хранителен прием за регулиране на телесното тегло по смисъла на определението в Регламент (ЕС) № 609/2013, и заместители на хранения за регулиране на телесното тегло
                  
                  
                     250 mg/ястие
                  
               
                     Напитки на млечна основа и подобни продукти, предназначени за малки деца
                  
                  
                     200 mg/100 g
                  
               
                     Храни, предназначени за употреба при интензивно мускулно натоварване, особено при спортисти
                  
               
                     Храни с обозначение за отсъствие или за намалено съдържание на глутен в съответствие с изискванията на Регламент за изпълнение (ЕС) № 828/2014 на Комисията
                  
               
                     Храни за специални медицински цели по смисъла на определението в Регламент (ЕС) № 609/2013
                  
                  
                     В съответствие със специалните хранителни потребности на лицата, за които са предназначени продуктите
                  
               
                     Хлебни изделия (хляб, хлебчета и сладки бисквити)
                  
                  
                     200 mg/100 g
                  
               
                     Зърнени блокчета
                  
                  
                     500 mg/100 g
                  
               
                     Мазнини за готвене
                  
                  
                     360 mg/100 g
                  
               
                     Безалкохолни напитки (включително аналози на млечни напитки и напитки на млечна основа)
                  
                  
                     80 mg/100 ml
                  
               
                     Храни за кърмачета и преходни храни по смисъла на определението в Регламент (ЕС) № 609/2013
                  
                  
                     В съответствие с Регламент (ЕС) № 609/2013
                  
               
                     Преработени храни на зърнена основа и детски храни за кърмачета и малки деца по смисъла на определението в Регламент (ЕС) № 609/2013
                  
                  
                     200 mg/100 g
                  
               
                     Плодово/зеленчуково пюре
                  
                  
                     100 mg/100 g